ଭୁବନେଶ୍ୱର,୦୪ ଅଗଷ୍ଟ (ଲୋକାଲ ୱାୟାର) ଓଲିଉଡ କୁଇନ ବର୍ଷାଙ୍କ ଦ୍ୱାରା ସ୍ଥାପିତ ସ୍ବେଚ୍ଛାସେବୀ ଅନୁଷ୍ଠାନ ସମ୍ମାନିତା ତରଫରୁ ବରିଷ୍ଠ ନାଗରିକ ମାନଙ୍କୁ ରାସନ ସାମଗ୍ରୀ ବଣ୍ଟାଯାଇଛି ।
ଏ ସମ୍ପର୍କରେ ବର୍ଷା କହିଛନ୍ତି, ଏହି ଅଭିଯାନର ଏକ ଅଂଶ ଭାବରେ ଆଜି ମୁଁ ଖୋର୍ଦ୍ଧା ଜିଲ୍ଲା ଅନ୍ତର୍ଗତ ସୁନ୍ଦରପୁର ଗ୍ରାମ ପରିଦର୍ଶନ କରି ସେଠାରେ ରହୁଥିବା ଅସହାୟ ବୟୋଜ୍ୟେଷ୍ଠ ଲୋକମାନଙ୍କୁ ରାସନ ସାମଗ୍ରୀ ପ୍ରଦାନ କରିଥିଲି ।
ବୟୋଜ୍ୟେଷ୍ଠ ବ୍ୟକ୍ତି ମାନଙ୍କ ସହିତ ବାର୍ତ୍ତାଳାପ କରିବା ଏବଂ ସେମାନଙ୍କ କାହାଣୀ ଜାଣିବା ଥିଲା ଏକ ସୁନ୍ଦର ଅନୁଭୂତି ।
ଏହି କଠିନ ସମୟରେ ଅସହାୟ ଲୋକମାନଙ୍କ ପାଇଁ ଭୋଜନ ସୁନିଶ୍ଚିତ କରୁଥିବାରୁ ସମ୍ମାନିତାକୁ ମୋର ସହୃଦୟ କୃତଜ୍ଞତା ।
ଆଜିର ଏହି ଅଭିଯାନକୁ ସଫଳ କରିବା ପାଇଁ ସମର୍ଥନ ଏବଂ ସାହାଯ୍ୟ ପ୍ରଦାନ କରିଥିବାରୁ ଶ୍ରୀ ସଚିନ ମହାପାତ୍ରଙ୍କୁ ଅଶେଷ ଅଶେଷ ଧନ୍ୟବାଦ ।
ଆସନ୍ତୁ ଏକଜୁଟ୍ ହେବା, ସମାଜରୁ କ୍ଷୁଧା ଦୂର କରିବା ।
ଭୁବନେଶ୍ୱର, ଜୁଲାଇ ୯(ଲୋକାଲ ୱାୟାର): ମହିଳା କରୁଛନ୍ତି ପରିବା ଚାଷ । ଏଥିପାଇଁ ଚାଷ ବିଲ ଦରକାର ପଡ଼ୁନି ।
କିଚେନ୍ ଗାର୍ଡେନ ବା ବାଡ଼ି ବଗିଚାରେ କରୁଛନ୍ତି ପରିବା ଚାଷ । ଆଉ ସେମାନଙ୍କ ହାତରେ ବାଇଗଣ, କଖାରୁ ସହ ବିଭିନ୍ନ ପ୍ରକାର ଶାଗ ଉତ୍ପାଦନ ହେଉଛି ।
ଯାହାକୁ ବିକ୍ରି କରି ଦୁଇ ପଇସା ରୋଜଗାର କରିବାରେ ବି ସଫଳ ହୋଇପାରୁଛନ୍ତି ।
କୋଭିଡ଼ ଯୋଗୁ ଗତ ଦୁଇ ବର୍ଷ ଭିତରେ ଅନେକ ଲୋକଙ୍କ ଚାକିରି ଯାଇଛି । କିଛି ବେସାହାରା ହୋଇଯାଇଛନ୍ତି ।
ହେଲେ ଏଭଳି ଦୁର୍ଦ୍ଦିନକୁ ଭୁବନେଶ୍ୱରର କିଛି ମହିଳା ସୁଯୋଗରେ ପରିଣତ କରିଛନ୍ତି । ନିଜ ବାଡ଼ିରେ ପନିପରିବା ଚାଷ କରୁଛନ୍ତି ।
ଏଥିପାଇଁ ସହଯୋଗ କରିଛନ୍ତି ଏସଓଏସ୍ ଚିଲଡ୍ରେନ ଭିଲେଜ ଅଫ ଇଣ୍ଡିଆ (ଏସଓଏସସିଭିଆଇ) ଏନଜିଓ ।
ଯେଉଁମାନେ ଏହି ଲକଡାଉନ୍ ହେତୁ ସେମାନଙ୍କର ଜୀବିକା ହରାଇଛନ୍ତି, ଏହାଦ୍ୱାରା ଏକ ଉପଯୁକ୍ତ ଆୟର ପନ୍ଥା ପାଇ ପାରିଛନ୍ତି ।
ଏହି କାର୍ଯ୍ୟକ୍ରମ ମାଧ୍ୟମରେ ଆର୍ଥିକ ଭାବରେ ଦୁର୍ବଳ ପରିବାରର ଆୟ ବୃଦ୍ଧି କରିବାର ଲକ୍ଷ୍ୟ ରଖାଯାଇଛି ।
ଏହି କାର୍ଯ୍ୟକ୍ରମ ଅନ୍ତର୍ଗତ ୨୫୦ଟି ପରିବାରକୁ ସାମଲି କରାଯାଇଛି । ଯେଉଁଥିରେ ୬୦୦ ପିଲା ସାମିଲ ଅଛନ୍ତି ।
ଏଥିରେ ସାମିଲ ହୋଇଥିବା ଗ୍ରାମ ଗୁଡ଼ିକ ହେଉଛି ଖୋର୍ଦ୍ଧା ଜଲ୍ଲାର ମହିମାନଗର, କୁଜିମହଲ, ଡାଳୁଅ, ନଧାରା, ଗିରିଙ୍ଗପୁଟ ଓ ହରିଡ଼ାମାଳ ଗ୍ରାମ ।
ଏହି ପରିବାରରେ ସାମିଲ ରହିଛନ୍ତି ତୋର୍ତିବାଲ, ଜନଜାତି ଓ ଅନ୍ୟାନ୍ୟ ପଛୁଆ ବର୍ଗ ଶ୍ରେଣୀ ଯେଉଁମାନଙ୍କ ମଧ୍ୟରୁ ଅଧିକ ଶ୍ରମିକ ଭାବରେ କାର୍ଯ୍ୟ କରୁଛନ୍ତି ।
ଏହି ଗ୍ରାମୀଣ ମହିଳା ଉଦ୍ୟୋଗୀମାନଙ୍କ ଉପରେ ଏସଓଏସସିଭିଆଇ ଜେନେରାଲ ସେକ୍ରେଟାରି ସୁମନ୍ତ କର କହିଛନ୍ତି, ବାରମ୍ବାର ଲକଡାଉନ୍ ହେତୁ ଅଧିକାଂଶ ପରିବାରର ମୁଖ୍ୟଲୋକ ନିଜ ରୋଜଗାର ହରାଇଛନ୍ତି ।
ସେମାନଙ୍କୁ ଏକ ବିକଳ୍ପ ଜୀବିକା ନିର୍ବାହର ମାର୍ଗ ପ୍ରଦାନ କରି ସହଯୋଗ କରୁଛୁ । ଆମେ କୃଷି ସାମଗ୍ରୀ ପ୍ରଦାନ କରିବା ସହିତ କୃଷି ବିଶେଷଜ୍ଞଙ୍କ ଠାରୁ ପରାମର୍ଶ ଦେଉଛୁ । ଏହାଦ୍ୱାରା ବହୁ ଲୋକେ ଉପକୃତ ହୋଇପାରିଛନ୍ତି ।
ତା'ସହିତ ନିଜ ପିଲାମାନଙ୍କ ପାଇଁ ସ୍ୱାସ୍ଥ୍ୟକର ଓ ପୋଷକ ଖାଦ୍ୟର ବ୍ୟବସ୍ଥା ମଧ୍ୟ କରି ପାରୁଛନ୍ତି ।
ଏଭଳି ସଫଳତାକୁ ଅନ୍ୟ କିଛି ସ୍ଥାନରେ କାର୍ଯ୍ୟକାରୀ କରିବାକୁ ଏହି ଏନଜିଓ ଲକ୍ଷ୍ୟ ରଖିଛି ।
ଏମାନଙ୍କ ମଧ୍ୟରୁ କୁନ୍ତଳା ଜେନା କୃଷି କାର୍ଯ୍ୟ ଆରମ୍ଭ କରିଛନ୍ତି । ସେ ଡାଳୁଅ ଅଞ୍ଚଳରେ ରୁହନ୍ତି, ସ୍ୱାମୀ ନାହାନ୍ତି । ତାଙ୍କର ଦୁଇ ଝିଅ ।
ସେ ଘର ପାଖରେ ଏକ ଛୋଟିଆ ସ୍ଥାନରେ ବାଇଗଣ ଚାଷ କରୁଛନ୍ତି । ତାଙ୍କ ବଗିଚାରୁ କିଛି ଦିନ ବ୍ୟବଧାନରେ ୮ରୁ ୧୦ କେଜି ବାଇଗଣ ଉତ୍ପାଦନ ହେଉଛି ।
ମହିମାନଗୀର ରିନା ଭୋଇ ନାଲି ପତ୍ର ଶାଗ ଚାଷ କରି ସଫଳତା ପାଇଛନ୍ତି । ବିଗଡ଼ା ଌିଛା ୧୦ଟଙ୍କା ହିସାବରେ ବିକ୍ରି କରି ଦିନକୁ ୧୫୦ ପାଖାପାଖି ଟଙ୍କା ରୋଜଗାର କରୁଛନ୍ତି ।
ସେହିଭଳି ଶୈଳବାଳା ନାୟକ ଓ ତାଙ୍କର ପାଞ୍ଚ ଝିଅ ମିଶି ପରିବା ଚାଷ କରୁଛନ୍ତି, ଆଖପାଖ ଲୋକ ଏଇଠୁ ବିନା ସାରଦିଆ ପରିବା କିଣି ନେଉଥିବା ସେ କହିଛନ୍ତି ।
ଭୁବନେଶ୍ୱର, ଜୁନ୍ ୧୨(ଲୋକାଲ ୱାୟାର): ଆସନ୍ତା ୧୪ ତାରିଖରେ ପାଳନ ହେବ ତୃତୀୟ ରାଜ୍ୟସ୍ତରୀୟ ଲୋକକଳା ଦିବସ-୨୦୨୧ ।
ଏଥିପାଇଁ ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗ ଏବଂ ୟୁନିସେଫ୍ ପକ୍ଷରୁ ସ୍ୱତନ୍ତ୍ର ପ୍ରସ୍ତୁତି କରାଯାଇଛି ।
ମହାମାରୀ କରୋନା କଟକଣା ଯୋଗୁ ସମସ୍ତ କାର୍ଯ୍ୟକ୍ରମ ବନ୍ଦ ଥିଲା ବେଳେ ଏହି ଦିବସକୁ ଭର୍ଚୁଆଲ୍ ମାଧ୍ୟମରେ ପାଳନ କରାଯିବ ।
ଜୁମ୍ ମାଧ୍ୟମରେ ରାଜ୍ୟସ୍ତରୀୟ ଉତ୍ସବ ସାଙ୍ଗକୁ ବିଭିନ୍ନ ବ୍ଲକ୍ ଓ ଜିଲ୍ଲାସ୍ତରରେ ମଧ୍ୟ କାର୍ଯ୍ୟକ୍ରମ କରାଯିବ ।
୧୪ ତାରିଖ ପୂର୍ବାହ୍ନ ସାଢ଼େ ୧୧ଟା ସମୟରେ ରାଜ୍ୟସ୍ତରୀୟ ଉତ୍ସବର ଆୟୋଜନ ହେବ ।
ଏହି କାର୍ଯ୍ୟକ୍ରମରେ ଅତିଥି ଭାବେ ବିଭାଗୀୟ ମନ୍ତ୍ରୀ ଜ୍ୟୋତି ପ୍ରକାଶ ପାଣିଗ୍ରାହୀ, ବିଭାଗୀୟ ପ୍ରମୁଖ ଶାସନ ସଚିବ ବିଷ୍ଣୁପଦ ସେଠୀ, ନିଦେ୍ର୍ଦଶକ ରଞ୍ଜନ କୁମାର ଦାସ, ୟୁନିସେଫ୍ ଯୋଗାଯୋଗ ବିଶେଷଜ୍ଞ ଲୋପାମୁଦ୍ରା ତ୍ରିପାଠୀ, ରାଜ୍ୟ ପ୍ରକଳ୍ପ ସଂଯୋଜକ ବାସୁଦେବ ମାଳବିଶୋଇ, ରାଜ୍ୟ କଳା ସଂସ୍କୃତି ସଂଘର ଉପସଭାପତି ଅବନୀ ମିଶ୍ର ଅତିଥି ଭାବେ ଯୋଗଦେବେ ।
ଏଥିସହିତ ବ୍ଲକ୍ କଳା ସଂସ୍କୃତି ସଂଘ, ଜିଲ୍ଲା କଳା ସଂସ୍କୃତି ସଂଘ, ନଗର କଳା ସଂସ୍କୃତି ସଂଘ ଓ ରାଜ୍ୟ କଳା ସଂସ୍କୃତି ସଂଘ ଅଧୀନରେ ଥିବା ୧ ହଜାର କଳାକାର, ସଂଘର ଉପସଭାପତିମାନେ କାର୍ଯ୍ୟକ୍ରମ ସହ ଅନ୍ଲାଇନ୍ରେ ଯୋଡ଼ି ହେବେ ।
ଏହି ଅବସରରେ ଲୋକକଳା ସମ୍ପର୍କରେ ଆଲୋଚନା ହେବା ସହ ଓଡ଼ିଶାର ୩ଟି ପ୍ରାଚୀନ ଲୋକକଳା ଲାଇଭ୍ ପରିବେଷଣ କରାଯିବ ।
ଖୋର୍ଦ୍ଧାର ମା' ବାସେଳୀ ଚୈତାଳୀ ଅନୁଷ୍ଠାନ ପକ୍ଷରୁ ଗୁରୁ ଗୋପାଳ ଚନ୍ଦ୍ର ବେହେରା ଓ ସାଥୀ ପରିବେଷଣ କରିବେ ଘୋଡ଼ାନାଚ ।
ପରେ ବଲାଙ୍ଗୀର କୃଷ୍ଣପ୍ରିୟା କଳା ପରିଷଦ ଗୁରୁ ପୂର୍ଣ୍ଣଚନ୍ଦ୍ର ଛତ୍ରିଆ ଓ ସାଥୀ ପରିବେଷଣ କରିବେ ଘୁଡ଼ୁକା ନାଚ ଏବଂ ଶେଷରେ କୋରାପୁଟର କୁଳମଣି ଜେନା ଓ ସାଥୀ ଢେମସା ନୃତ୍ୟ ପରିବେଷଣ କରିବେ ।
ଏ ସମସ୍ତ କାର୍ଯ୍ୟକ୍ରମର ଲାଇଭ୍ ବିଭାଗୀୟ ସୋସିଆଲ୍ ମିଡିଆ ପ୍ଲାଟଫର୍ମ ଫେସ୍ବୁକ୍ ଓ ୟୁଟୁ୍ୟବ୍ରେ ପ୍ରସାରଣ କରାଯିବ ।
ଏଥିସହିତ ତିନିଦିନ ଧରି ବିଭିନ୍ନ ବୈଦୁ୍ୟତିକ ଗଣମାଧ୍ୟମରେ ବିଭାଗ ପକ୍ଷରୁ ଲୋକକଳାକୁ ନେଇ ୧ଘଣ୍ଟାର ଆଲୋଚନା ଓ ଲୋକକଳା ପରିବେଷଣ କାର୍ଯ୍ୟକ୍ରମ କରାଯିବ ।
ରାଜ୍ୟର ବିଭିନ୍ନ ଅଞ୍ଚଳର ବଛା ବଛା ଲୋକକଳାକୁ ଏହାରି ମାଧ୍ୟମରେ ଦର୍ଶକଙ୍କ ନିକଟରେ ପହଞ୍ଚାଯିବ । ଏଥିପାଇଁ ବିଭାଗ ପକ୍ଷରୁ ସମସ୍ତ ପ୍ରସ୍ତୁତି ହୋଇଥିବା ସୂଚନା ମିଳିଛି ।
ଭୁବନେଶ୍ୱର, ଏପ୍ରିଲ ୨୩(ଲୋକାଲ ୱାୟାର): ଅତ୍ୟାଧୁନିକ ଭିତ୍ତିିଭୂମି ସୁବିଧା ସହିତ ବିଦ୍ୟାଳୟ ପରିବେଶରେ ସାମଗ୍ରିକ ବିକାଶ ଆଣିବା ଲକ୍ଷ୍ୟରେ ପ୍ରଥମ ପର୍ଯ୍ୟାୟରେ ଜିଲ୍ଲାର ୩୨ଟି ସ୍କୁଲରେ ଏହି ଉଚ୍ଚାଭିଳାଷୀ କାମ କାର୍ଯ୍ୟକାରୀ ହେବାକୁ ଯାଉଛି ।
ହାଇସ୍କୁଲ ଟ୍ରାନ୍ସଫରମେସନ୍ ପଦକ୍ଷେପର ଏକ ଅଂଶ ଭାବେ ବିଦ୍ୟାଳୟଗୁଡ଼ିକରେ ସ୍ମାର୍ଟ ଶ୍ରେଣୀଗୃହ,ଇ- ଲାଇବ୍ରେରୀ, ସାଇନ୍ସ ଲାବେରୋଟେରୀ, କ୍ରୀଡା ତଥା କ୍ରୀଡ଼ା ଉପକରଣ, ବିଶୁଦ୍ଧ ପାନୀୟ ଜଳ ଆଦି ଆଧୁନିକ ସୁବିଧା ଯୋଗାଇ ଦିଆଯିବ । ବିଦ୍ୟାଳୟ ରୂପାନ୍ତରଣ ଶିକ୍ଷଣ ପରିବେଶରେ ସହାୟକ ହେବ ।
ଏହି ଅବସରରେ ୫ଟି ସଚିବ ଖୋର୍ଦ୍ଧା ଜିଲ୍ଲାପାଳ ସନତ କୁମାର ମହାନ୍ତି, ଡିଆରଡିଏ ପ୍ରକଳ୍ପ ନିଦେ୍ର୍ଦଶକ ଦିଗନ୍ତ ରାଉତରାୟ, ଖୋର୍ଦ୍ଧା ଜିଲ୍ଲାଶିକ୍ଷାଧିକାରୀ ବନ୍ଦନା ମହାପାତ୍ର, ସମସ୍ତ ମଣ୍ଡଳ ଉନ୍ନୟନ ଅଧିକାରୀ, ସମସ୍ତ ଗୋଷ୍ଠୀ ଶିକ୍ଷାଧିକାରୀ, ୩୨ଟି ଯାକ ସ୍କୁଲର ପ୍ରଧାନ ଶିକ୍ଷକ ଓ ଶିକ୍ଷୟିତ୍ରୀ, ସରପଞ୍ଚ, ପ୍ରାକ୍ତନ ଛାତ୍ରଛାତ୍ରୀ, ଏସଏମସି ସଦସ୍ୟ ଓ ବିଦ୍ୟାଳୟର ଓ ବିଦ୍ୟାଳୟର ଛାତ୍ରଛାତ୍ରୀଙ୍କ ସହ ଆଲୋଚନା କରିଥିଲେ ।
ଖୋର୍ଦ୍ଧା ଜିଲ୍ଲାର ସମସ୍ତ ଅଂଶୀଦାର ସ୍ୱତନ୍ତ୍ର ସ୍ଳୋଗାନ ବିଦ୍ୟାଳୟ ରୂପାନ୍ତରଣ ଆମ ସ୍ୱପ୍ନ ପୂରଣ ଉପରେ ଆଲୋକପାତ କରିଥଲେ ।
ଏହି ଅବସରରେ ୫ଟି ସଚିବ ପ୍ରଯତ୍ନ, ପ୍ରକ୍ରିୟା, ପରିବର୍ତ୍ତନ, ପ୍ରଯୁକ୍ତିବିଦ୍ୟା ମାଧ୍ୟମରେ ଶିକ୍ଷା କ୍ଷେତ୍ରରେ ଉକ୍ରର୍ଷତା ଆଣି ପାରିବା ବୋଲି କହିଥିଲେ ।
ଛାତ୍ରଛାତ୍ରୀମାନେ ଭଲ ମଣିଷ ହୋଇ ଆଗକୁ ବଢ଼ିବା ପାଇଁ ଇଚ୍ଛା ପ୍ରକଟ କରିବା ସହ ମେଡିକାଲ, ଇଞ୍ଜିନିୟରିଂରେ ୧୫% ସଂରକ୍ଷଣ ପାଇଁ ନିଜ ନିଜର ଖୁସି ବ୍ୟକ୍ତ କରିଥିଲେ ଓ ସରକାରଙ୍କ ଉଦ୍ୟମକୁ ପ୍ରଶଂସା କରିଥିଲେ ।
ଭୁବନେଶ୍ୱର, ମାର୍ଚ୍ଚ ୧୧(ଲୋକାଲ ୱାୟାର): ଦୁଇ ଲିଟର୍ କାଚ ବୋତଲ ଭିତରେ ଶିବ ମନ୍ଦିର ଗଢ଼ିଛନ୍ତି ଜଟଣୀର ଶିଳ୍ପୀ ଏଲ୍. ଈଶ୍ୱର ରାଓ ।
ଏହାର ଉଚ୍ଚତା ୧୨ଇଞ୍ଚ ଏବଂ ଚଉଡ଼ା ୮ଇଞ୍ଚ ରହିଛି । ଏଥିପାଇଁ ତାଙ୍କୁ ୩ମାସ ସମୟ ଲାଗିଥିଲା ।
ସେ ମନ୍ଦିର ଭିତରେ ଶିବଲିଙ୍ଗ, ସାପ, ଘଣ୍ଟି, ମଗର ମୁଣ୍ଡ, ପାର୍ଶ୍ବ ଦେବାଦେବୀ ପାର୍ବତୀ, ଗଣେଶ, କାର୍ତ୍ତିକଙ୍କୁ ସ୍ଥାପିତ କରିଛନ୍ତି ।
ଶିବ ମନ୍ଦିରରେ ଯାହା ଦରକାର ସବୁ ବୋତଲରେ ରହିଛି । ମାଟିର ୩୫୦ଖଣ୍ଡକୁ ଯୋଡ଼ି ଏହି କଳାକୃତି ନିର୍ମାଣ କରିଛନ୍ତି ।
ଗତବର୍ଷ ମହାଶିବରାତ୍ରୀ ଅବସରରେ ପେନସିଲ୍ ମୁନରେ କୁନି ଶିବଲିଙ୍ଗ କରିଥିଲେ ଈଶ୍ୱର ।
ବିଭିନ୍ନ ସମୟରେ ଏହିଭଳି ଭିନ୍ନ ଭିନ୍ନ ସୂକ୍ଷ୍ମ କଳାକୃତି ନିର୍ମାଣ କରି ଈଶ୍ୱର ସମସ୍ତଙ୍କ ଦୃଷ୍ଟି ଆକର୍ଷଣ କରି ଆସିଛନ୍ତି ।
ଏହି କଳାକୃତି ନିର୍ମାଣ କରିବା ସହ ମହାମାରୀ କରୋନା କଟକଣା ଲାଗି ଘରେ ରହି ପ୍ରଭୁଙ୍କ ଆରାଧନା କରିବାକୁ ଲୋକଙ୍କୁ ସଚେତନ କରିଛନ୍ତି ଈଶ୍ୱର ।
ଭୁବନେଶ୍ୱର, ମାର୍ଚ୍ଚ ୬(ଲୋକାଲ ୱାୟାର): ଓଲିଉଡ଼୍ ଅଭିନେତ୍ରୀ ତଥା ସାମାଜିକ କର୍ମୀ ବର୍ଷା ପ୍ରିୟଦର୍ଶିନୀଙ୍କ ସମାଜ କଲ୍ୟାଣ ଅନୁଷ୍ଠାନ 'ସମ୍ମାନିତା' ଖୋର୍ଦ୍ଧା ଜିଲ୍ଲାର କାଇମାଟିଆ ଗ୍ରାମରେ ଏକ ମହିଳା ସ୍ୱାସ୍ଥ୍ୟ ଶିବିର ଆୟୋଜନ କରାଯାଇଥିଲା ।
ଏଥିରେ ବର୍ଷା ପ୍ରିୟଦର୍ଶିନୀଙ୍କ ସମେତ ଡଃ ଅଳକା ରଥ ଏବଂ ଡଃ ପ୍ରଶାନ୍ତ କୁମାର ପରିଡ଼ା ଅଂଶଗ୍ରହଣ କରିଥିଲେ ।
ମହିଳାମାନେ ସମ୍ମୁଖୀନ ହେଉଥିବା ବିଭିନ୍ନ ସ୍ୱାସ୍ଥ୍ୟ ସମସ୍ୟା ଯଥା ଲୌହ ଅଭାବ, ଗର୍ଭଧାରଣ ସମ୍ବନ୍ଧୀୟ ରୋଗ, ସ୍ତ୍ରୀ ରୋଗ ସମ୍ବନ୍ଧୀୟ ସମସ୍ୟା ଇତ୍ୟାଦିକୁ ଏଡାଇବା ଓ ଉପଶମ କରିବାକୁ ପ୍ରତିଷେଧକ ବ୍ୟବସ୍ଥା ପାଇଁ ପରାମର୍ଶ ଦେଇଥିଲେ ।
ଉଭୟ ଡାକ୍ତର ସ୍ୱାସ୍ଥ୍ୟ ଶିବିରରେ ବହୁ ସଂଖ୍ୟାରେ ଯୋଗ ଦେଇଥିବା ସମସ୍ତ ମହିଳା ରୋଗୀଙ୍କ ଚିକତ୍ସା କରିଥିଲେ ।
ଅନୁଷ୍ଠାନ ପକ୍ଷରୁ ଗ୍ରାମର ୨ଜଣ ଅଭାବୀ ମହିଳାଙ୍କୁ ଆର୍ଥିକକ୍ଷେତ୍ରରେ ସଶକ୍ତ କରିବା ପାଇଁ ବର୍ଷା ପ୍ରିୟଦର୍ଶନୀ ସିଲେଇ ମେସିନ୍ ଦାନ କରିଥିଲେ ।
ଜନ୍ମରୁ ଦୃଷ୍ଟିହୀନ ହୋଇଥିଲେ ମଧ୍ୟ ତାଙ୍କ ପରିବାରର ଏକମାତ୍ର ଅନ୍ନଦାତା ବୈଜୟନ୍ତୀ ବିଶ୍ୱାଳ ଏବଂ ସୀମିତ ଅର୍ଥ ଥାଇ ମଧ୍ୟ ଦୁଇ ଝିଅଙ୍କୁ ପାଳୁଥିବା କବିତା ପରିଡ଼ାଙ୍କୁ ଏହି କାର୍ଯ୍ୟକ୍ରମ ଅବସରରେ ସିଲେଇ ମେସିନ୍ ପ୍ରଦାନ କରାଯାଇଥିଲା ।
ଏହିପରି ସ୍ୱାସ୍ଥ୍ୟ ଶିବିର ମାଧ୍ୟମରେ ବର୍ଷା ପ୍ରିୟଦର୍ଶିନୀ ମହିଳାଙ୍କ ଏପରି କିଛି ସ୍ୱାସ୍ଥ୍ୟ ସମସ୍ୟାକୁ ଉଜାଗର କରିବାକୁ ପ୍ରଚେଷ୍ଟା କରିଛନ୍ତି, ଯାହାକି ଅନେକ ସମୟରେ ଚିହ୍ନିବା ଏବଂ ଚିକିତ୍ସା କରିବା ସହଜ ହୋଇଥିଲେ ମଧ୍ୟ ଏଗୁଡିକୁ ଅଣଦେଖା କରାଯାଇଥାଏ ।
(ଲୋକାଲ ୱାୟାର)
ଭୁବନେଶ୍ୱର, ଫେବ୍ରୁଆରୀ ୨୭(ଲୋକାଲ ୱାୟାର): ଖୋର୍ଦ୍ଧା ବନଖଣ୍ଡ ଓ ଭୁବନେଶ୍ୱରର ଅଗ୍ରଣୀ ସ୍ୱେଚ୍ଛାସେବୀ ସଙ୍ଗଠନ ଅର୍ଗାନାଇଜେସନ୍ ଫର ୱାଇଲ୍ଡ ଲାଇଫ୍ ଆଣ୍ଡ ନେଚରର ମିଳିତ ଉଦ୍ୟମରେ ଦ୍ୱିତୀୟ ପର୍ଯ୍ୟାୟ ଅଗ୍ନି ପ୍ରଶମନ ସଚେତନତା ଶିବିର ଶୁକ୍ରବାର ଟାଙ୍ଗୀ ରେଞ୍ଜ ଅନ୍ତର୍ଗତ କୁଞ୍ଜୁରୀ ଓ ପଟିଆ ଗାଁରେ ଅନୁଷ୍ଠିତ ହୋଇଯାଇଛି ।
ଶନିବାର ଏହି ଦୁଇସ୍ଥାନରେ ଅଗ୍ନିପ୍ରଶମନ ରେଖାର ନିର୍ମାଣ କାର୍ଯ୍ୟକ୍ରମ ହୋଇଛି । ଗ୍ରୀଷ୍ମ ଋତୁରେ ଓଡ଼ିଶାର ବିଭିନ୍ନ ଜଙ୍ଗଲରେ ନିଆଁ ଲାଗି ବହୁ କ୍ଷତି ହୋଇଥାଏ ।
ମୁଖ୍ୟତଃ ଜଙ୍ଗଲ ନିଆଁ ମନୁଷ୍ୟକୃତ । ବିଡି, ସିଗାରେଟ ନିଆଁ, ଜଙ୍ଗଲ ଭିତରେ ରୋଷେଇବାସ, ଶିକାର ପାଇଁ ଲଗାଯାଉଥିବା ନିଆଁ, ଜନସାଧାରଣଙ୍କ ଆକ୍ରୋଶ ଜନିତ ନିଆଁ ଇତ୍ୟାଦି ଏହାର ମୁଖ୍ୟ କାରଣ ।
ଅର୍ଗାନାଇଜେସନ୍ ଫର ୱାଇଲ୍ଡ ଲାଇଫ୍ ଆଣ୍ଡ ନେଚର ପକ୍ଷରୁ ପ୍ରଥମ ପର୍ଯ୍ୟାୟରେ ଫେବୃୟାରୀ ମାସ ଭିତରେ ଖୋର୍ଦ୍ଧା ବନଖଣ୍ଡ ବାଲୁଗାଁ ରେଞ୍ଜ ଅନ୍ତର୍ଗତ ବରବରା, ଧୁଆଁନାଳି ଓ ମହୁଲିଆରେ ଅନୁରୂପ ସଭା ଅନୁଷ୍ଠିତ ହୋଇଥିଲା ।
ଏଥିରେ ବନପାଳ ରବିନ୍ଦ୍ର ନାଥ ପଣ୍ଡା ସଭାପତିତ୍ୱ କରି ଗ୍ରାମବାସୀଙ୍କୁ ସହଯୋଗର ହାତ ବଢ଼ାଇଥିଲେ ।
ସଭାରେ ପୂର୍ବତନ ଅବୈତନିକ ବନ୍ୟଜନ୍ତୁ ତତ୍ତ୍ୱାବଧାରକ ସେବାଶିଷ ଜେନା ଯୋଗଦେଇ ଜଙ୍ଗଲ ନିଆଁର ଭୟାବହତା ବିଷୟରେ ଗ୍ରାମବାସୀଙ୍କୁ ସୂଚନା ଦେଇଥିଲେ ।
ଗ୍ରାମବାସୀମାନେ ଜଙ୍ଗଲ ଅଗ୍ନି ପ୍ରଶମନ କାର୍ଯ୍ୟରେ ଜଙ୍ଗଲ ବିଭାଗକୁ ସମସ୍ତ ସହଯୋଗ କରିବା ପାଇଁ ପ୍ରତିଶ୍ରୁତି ଦେଇଥିଲେ ।
ଆୟୋଜିତ ସଭାରେ ୧୩ଟି ଗାଁର ପ୍ରାୟ ୮୫ ଜଣ ଗ୍ରାମବାସୀଙ୍କ ସମେତ ସରପଞ୍ଚ, ସମିତି ସଭାପତି ପ୍ରମୁଖ ଅଂଶ ଗ୍ରହଣ କରିଥିଲେ ।
ଭୁବନେଶ୍ୱର,ଜାନୁଆରୀ ୧୫(ଲୋକାଲ ୱାୟାର): ଚିଲିକାର ଜୈବବିବିଧତାକୁ ଆକଳନ କରିବା ପାଇଁ ଚିଲିକା ବିକାଶ କର୍ତ୍ତୃପକ୍ଷଙ୍କ ଦ୍ୱାରା ଶୁକ୍ରବାର ଚିଲିକାର ସର୍ବେକ୍ଷଣ କରାଯାଇଛି ।
ଚଳିତ ବର୍ଷ ଚିଲିକା ସର୍ବେକ୍ଷଣ ପାଇଁ ୧୮ଟି ଦଳ ଗଠନ କରାଯାଇଥିବା ବେଳେ ଏଥିରେ ୧୦୦ ଜଣ ଅଧିକାରୀ ସାମିଲ ହୋଇଥିଲେ ।
ସକାଳ ୬ରୁ ଦିନ ୧୨ଟା ଯାଏଁ ଏହି ସର୍ବେକ୍ଷଣ ଚାଲିଥିଲା । ଯେଉଁଥିରେ ସରକାରୀ ଅଧିକାରୀ ଓ ଚିଲିକା ଉନ୍ନୟନ କର୍ତ୍ତୃପକ୍ଷ ସାମିଲ ହୋଇଥିଲେ ।
ଟ୍ରାନ୍ସଆକ୍ଟ ସର୍ଭେ ପଦ୍ଧତିରେ କରାଯାଇଥିବା ଏହି ସର୍ବେକ୍ଷଣ ସାଧାରଣତଃ ଜଳଚର ଜୀବମାନଙ୍କ ସର୍ବେକ୍ଷଣ ପାଇଁ ବ୍ୟବହାର କରାଯାଇଥାଏ ।
ଆଜିର ସର୍ବେକ୍ଷଣରେ ପ୍ରତି ଦଳକୁ ବିଭାଗ ତରଫରୁ ବାଇନାକୁଲର, ଜିପିଏସ୍, ରେଞ୍ଜ ଫାଇଣ୍ଡର ଓ ତଥ୍ୟ ସଂଗ୍ରହ ସିଟ୍ ଆଦି ପ୍ରଦାନ କରାଯାଇଥିଲା ।
ଏହି ସର୍ବେକ୍ଷଣରେ ଇରାୱାଡି ଡଲଫିନର ଆକଳନ କରାଯାଇଛି । ଯଦିଓ ରବିବାର ଏନେଇ ସ୍ୱତନ୍ତ୍ର ଗଣନା ହେବ ତଥାପି ଆଜିର ଚିଲିକା ସର୍ବେକ୍ଷଣ ସମୟରେ ଦଳ ୧୫୬ଟି ଇରାୱାଡି ଡଲଫିନକୁ ଦେଖିବାକୁ ପାଇଛନ୍ତି ।
୨୦୦୩ ମସିହାରେ ପ୍ରଥମ ଥର ପାଇଁ ଚିଲିକାରେ ଇରାୱାଡି ଡଲଫିନ୍ ଗଣନା ହୋଇଥିଲା ।
୨୦୧୩ରେ ଜଙ୍ଗଲ ବିଭାଗ ଚିଲିକାରୁ ୧୫୨ଟି ଇରାୱାଡି ଡଲଫିନ୍ ପାଇଥିବା ବେଳେ ୨୦୧୪ରେ ୧୫୮,୨୦୧୫ରେ ୧୬୦, ୨୦୧୭ରେ ୧୨୧, ୨୦୧୮ରେ ୧୫୫, ୨୦୧୯ରେ ୧୫୦ ଓ ୨୦୨୦ରେ ୧୫୬ଟି ଡଲଫିନ୍ ମିଳିଥିବା ଜଣାଯାଇଛି ।
ଜଙ୍ଗଲ ବିଭାଗ ଦ୍ୱାରା ପରିଚାଳିତ ରାଜ୍ୟ ବନ୍ୟଜନ୍ତୁ ୱିଙ୍ଗ୍ ଓ ଚିଲିକା ଉନ୍ନୟନ କର୍ତ୍ତୃପକ୍ଷଙ୍କ ମିଳିତ ସହଯୋଗରେ ଚିଲିକାରେ ଇରାୱାଡି ଡଲଫିନ୍ ସଂରକ୍ଷଣ ପାଇଁ ଅନେକ ପଦକ୍ଷେପ ଗ୍ରହଣ କରାଯାଇଛି ।
ଡଲଫିନମାନଙ୍କ ପରିଚାଳନାକୁ ସୁରକ୍ଷିତ କରିବା ପାଇଁ ପୂର୍ବରୁ ଚିଲିକା ଭିତରେ ଡଲଫିନ୍ ରହୁଥିବା ସ୍ଥାନକୁ ଚିହ୍ନଟ କରାଯାଇ ପାରିଛି ।
ଡଲଫିନ୍ ଦେଖିବାର ନିୟମ ବି ପ୍ରଣୟନ ହେବା ସହ ଏଦିଗରେ ବୋଟ ମାଲିକମାନଙ୍କୁ ସଚେତନ କରାଯାଇଛି ।
ମଗରମୁଖ ଚ୍ୟାନେଲ୍ ଡଲଫିନମାନଙ୍କ କରିଡର ଥିବା ବେଳେ ଏହି ରାସ୍ତାରେ ସେମାନେ ସୁରକ୍ଷିତ ଭାବେ ବିଚରଣ କରିଥାନ୍ତି ।
ସେହିପରି ଆଜିର ସର୍ବେକ୍ଷଣରେ ଚିଲିକା ଉନ୍ନୟନ କର୍ତ୍ତୃପକ୍ଷଙ୍କୁ ଏକ ନିୟୁତରୁ ଅଧିକ ପକ୍ଷୀଙ୍କୁ ଦେଖିବାକୁ ମିଳିଛି ।
ସେହିପରି ଚିଲିକାରେ ଅଳ୍ପ କିଛି ଘେରି ପୁଣିଥରେ ଆରମ୍ଭ ହୋଇଥିବା ସର୍ବେକ୍ଷଣ ବେଳେ ଜଣାଯାଇଛି ।
ଏହାକୁ ଉଚ୍ଛେଦ କରିବା ପାଇଁ ଖୁବ୍ ଶୀଘ୍ର ଜିଲ୍ଲା ପ୍ରଶାସନ ସହାୟତାରେ ପଦକ୍ଷେପ ନିଆଯିବ ।
ଭୁବନେଶ୍ୱର, ଜାନୁଆରୀ ୭(ଲୋକାଲ ୱାୟାର): ଉପକୂଳ ଓଡ଼ିଶାରେ ବ୍ରାଉନସୁଗର କାରବାର ବେଲଗାମ ହୋଇ ଚାଲିଥିବା ବେଳେ ଗୁରୁବାର ପୁଣି ଖୋର୍ଦ୍ଧା ଓ ପୁରୀ ଜିଲ୍ଲାରେ ଦେଢ଼ କୋଟି ଟଙ୍କାରୁ ଅଧିକ ପରିମାଣର ବ୍ରାଉନସୁଗର ଜବତ କରାଯିବା ସହ ତିନି ଜଣଙ୍କୁ ଗିରଫ କରାଯାଇଛି ।
ଖୋର୍ଦ୍ଧା ବାଇପାସ୍ ନିକଟରେ ଆଜି କ୍ରାଇମବ୍ରାଞ୍ଚ ଏସଟିଏଫ ଟିମ୍ ନିର୍ଦ୍ଦିଷ୍ଟ ସୂଚନା ଆଧାରରେ ଜାତୀୟ ରାଜପଥରେ ଏକ ବାଇକକୁ ଅଟକାଇ ତଲାସୀ କରିବାରୁ ୧୩୧୦ ଗ୍ରାମର ବ୍ରାଉନସୁଗର ଜବତ ହୋଇଥିଲା ।
ଜବତ ବ୍ରାଉନସୁଗରରର ମୂଲ୍ୟ ପ୍ରାୟ ୧ କୋଟି ୩୦ ଲକ୍ଷ ଟଙ୍କା । ଏହି ଘଟଣାରେ ଖୋର୍ଦ୍ଧା ସଦର ଥାନା ଅନ୍ତର୍ଗତ କାଇପଦର ଗ୍ରାମର ସେକ୍ ଅନୱର ଓରଫ ପିଣ୍ଟୁକୁ ଗିରଫ କରାଯାଇଛି ।
ତା ବାଇକକୁ ମଧ୍ୟ ଜବତ କରାଯାଇଛି । ସେ କେଉଁଠାରୁ ବ୍ର୍ରାଉନସୁଗର ଆଣି ବେପାର ଚଳାଇଥିଲା ସେ ନେଇ ତାକୁ ଏସଟିଏଫ ଜେରା ଚଳାଇଛି ।
ଅପରପକ୍ଷରେ ପୁରୀ ଜିଲ୍ଲାର ସିଦ୍ଧ ମହାବୀର ରେଳ ଷ୍ଟେସନ ଠାରେ ଅବକାରୀ ବିଭାଗ କର୍ମର୍ଚାରୀମାନେ ପୁରୁଷୋତ୍ତମ ଏକ୍ସପ୍ରେସରେ ବାଲେଶ୍ୱରୁ ଅଣାଯାଇଥିବା ୨ ଶହ ଗ୍ରାମର ବ୍ରାଉନସୁଗର ଜବତ କରିଛନ୍ତି ।
ଜବତ ବ୍ରାଉନସୁଗରର ମୂଲ୍ୟ ୨୦ ଲକ୍ଷ ଟଙ୍କା ହେବ । ଏହି ଘଟଣାରେ ଦୁଇ ଜଣ ଯୁବକଙ୍କୁ ଗିରଫ କରାଯାଇଛି ।
ଭୁବନେଶ୍ୱର, ଡିସେମ୍ବର ୧୧(ଲୋକାଲ ୱାୟାର): ଜାନୁଆରୀ ୫ରୁ ଚିଲିକାରେ ଆରମ୍ଭ ହେବ ପକ୍ଷୀ ଗଣନା । ଏଥିପାଇଁ ରାଜ୍ୟ ବନ୍ୟପ୍ରାଣୀ ବିଭାଗ ପ୍ରସ୍ତୁତି ଆରମ୍ଭ କରିଛି ।
କରୋନା ଯୋଗୁଁ ଚଳିତ ବର୍ଷ ପକ୍ଷୀ ଗଣନାରେ ମାତ୍ର ୧୦୦ ଲୋକ ସାମିଲ ହେବେ । ଯାହାକି ପୂର୍ବ ବର୍ଷଗୁଡ଼ିକ ତୁଳନାରେ ଯଥେଷ୍ଟ କମ ।
ଚଳିତ ବର୍ଷ ପରୋନା ଯୋଗୁଁ ପକ୍ଷୀଗଣନା କାମରେ ବେଶୀ ଲୋକ ସାମିଲ ହେବେନି ।
ଭାଗ ନେବାକୁ ଥିବା କର୍ମଚାରୀମାନଙ୍କ ସୁରକ୍ଷାକୁ ଆଖି ଆଗରେ ରଖି ବିଭାଗ ପକ୍ଷରୁ ମାସ୍କ ଓ ସାନିଟାଇଜର ବ୍ୟବସ୍ଥା କରାଯାଉଛି ।
ନିୟମିତ ବ୍ୟବଧାନରେ ସେମାନେ କିପରି ସାନିଟାଇଜ୍ ହୋଇ ପକ୍ଷୀ ଗଣନା କାମରେ ସାମିଲ ହେବେ ସେଥିପ୍ରତି ବିଭାଗ ନଜର ରଖିବ ।
ଚଳିତ ବର୍ଷ ୨୦ଟି ୟୁନିଟରେ ହେବ ପକ୍ଷୀ ଗଣନା କାମ । ପ୍ରତି ୟୁନିଟରେ ୪ ଜଣ ଲେଖାଏଁ କର୍ମଚାରୀ ରହି ଏହି କାମ କରିବେ ।
ସେଥିମଧ୍ୟରୁ ଟାଙ୍ଗୀ ରେଞ୍ଜରେ ୮ଟି ୟୁନିଟ୍, ବାଲୁଗାଁ ରେଞ୍ଜରେ ୬ଟି ୟୁନିଟ୍, ରମ୍ଭାରେ ଗୋଟିଏ ଚିଲିକାରେ ଗୋଟିଏ ଓ ସାତପଡ଼ାରେ ୨ଟି ୟୁନିଟ୍ କରାଯିବ ।
ଜାନୁଆରୀ ୫ ତାରିଖ ସକାଳ ୬ରୁ ଦିନ ୧୧ ଟା ଯାଏଁ ଏହି କାମ ଚାଲିବ । ଏଥିପାଇଁ ଜାନୁଆରୀ ୪ ତାରିଖ ଅଭିଜ୍ଞ ବିଶେଷଜ୍ଞଙ୍କ ଦ୍ୱାରା ଏକ ତାଲିମ କାର୍ଯ୍ୟକ୍ରମ ଆୟୋଜିତ ହେବ ବୋଲି ଅତିରିକ୍ତ ମୁଖ୍ୟ ବନ୍ୟ ସଂରକ୍ଷକ (ଏସିସିଏଫ୍) ଶରତ ମିଶ୍ର ସୂଚନା ଦେଇଛନ୍ତି ।
ଗତବର୍ଷ ଅପେକ୍ଷା ଚଳିତ ବର୍ଷ ସାମାନ୍ୟ ବିଳମ୍ବରେ ବିଦେଶାଗତ ପକ୍ଷୀଙ୍କ ଆଗମନ ହୋଇଥିଲେ ବି ବର୍ତ୍ତମାନ ସୁଦ୍ଧା ୪ ଲକ୍ଷ ୮୭ ହଜାର ପକ୍ଷୀ ଆସିଥିବା ବାଲୁଗାଁ ବନ୍ୟପ୍ରାଣୀ ଡିଭିଜନ୍ ସ୍ପଷ୍ଟ କରିଛି ।
ଚଳିତ ବର୍ଷ ଡିସେମ୍ବର ସୁଦ୍ଧା ନଳବଣରେ ୧ ଲକ୍ଷ ୯୮ ହଜାର ପକ୍ଷୀ ଆସିଥିବା ବେଳେ ମଙ୍ଗଳାଯୋଡ଼ି, ଭୂଷଣ୍ଡପୁର, ନଇରୀ, କାଳୁପଡା ଆଦି ୭ଟି ଗାଁରେ ଆଖାପାଖି ୨ ଲକ୍ଷ ୮୯ ହଜାର ପକ୍ଷୀ ଆସିଛନ୍ତି । ମଙ୍ଗଳାଯୋଡ଼ିରେ ସର୍ବାଧିକ ପକ୍ଷୀ ଆସିଥିବା ବେଳେ ୯୩ ପ୍ରଜାତିର ପକ୍ଷୀ ଆସିଥିବା ବନ ବିଭାଗ ଅଧିକାରୀ କହିଛନ୍ତି ।
ସେଥିମଧ୍ୟରୁ ଗଡୱାଲ, ବ୍ରାହ୍ମିନ ସେଲଡକ, ସୋଭଲର ଭଳି ପ୍ରଜାତି ସର୍ବାଧିକ ଅଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
